Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 613

4. Az építészeti és építési szakmai alapozó oktatás fejlesztési feladatai A tananyag tanulása során fejlődjenek a tanulóknak a szakmai tárgyak tanulásához szükséges képességei, így különösen: – az ismeretelemző-értékelő gondolkodás, – az algoritmikus gondolkodás, – az önálló ismeretszerzés képessége, – az ismeretek alkalmazásának képessége, – tanulási és szakmai motivációja, – saját szakmai munkájukkal kapcsolatos kötelességtudat, felelősségérzet, igényesség, – a szóbeli, írásos és rajzos szakmai kommunikáció képessége. Alakuljon ki, fejlődjön és erősödjön meg a tanulókban – a helyzetfelismerő képesség, – a nyelvi és alapvető szakmai kifejezések szabatos használatára való képesség, – a másik ember kommunikációjának pontos felismerése, – a konfliktusokat toleráló képessége, – a mások munkájának, eredményeinek, teljesítményeinek tisztelete, – a természet szeretete, annak értékeinek tisztelete, – a szakmai nyelv szabatos és helyes használata, – írásos és rajzbeli munkáikban az igényes külalak, – távolságbecslési képesség, – mérési képessége, – az építőanyagok egyszerűbb vizsgálatának képessége, – az épületek és környezetük harmonikus kialakításának felismerési képessége. 2006/79/II. szám Munkájuk során fejlődjön a tanulók: – vizuális érzékelése, – figyelemösszpontosító képessége, – munkabírása, – kézügyessége, – időbeosztása, – munkavégzésük fegyelmezettsége, pontossága, – együttműködési képessége, – kötelességtudata, – felelősségérzete.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes